Pročida

Pročida (it. Procida, neap. Proceta) – sala pietų Italijoje, Kampanijoje, Neapolio metropolinėje teritorijoje. Tai viena iš Flegarijų salų – yra tarp Iskijos vakaruose ir Apeninų pusiasalio Mizeno kyšulio šiaurės rytuose. Sala vulkaninės kilmės, su keturiomis giliai įsiterpiančiomis įlankomis, kurios susidariusios jūrai užliejus kraterius. Aukštis iki 76 m. Pietvakariuose šalia Pročidos yra maža Vivaros sala, kuri sujungta tiltu. Visą salą užima Pročidos miestelis. Pročidos pilyje XIX a. įsteigtas kalėjimas. Salos žemės derlingos – jose auginamos vynuogės, citrusai. Taip pat plėtojama žvejyba. Keltų linijos jungia Pročidą su Neapoliu, Iskija. Šaltiniai